Die Gees van Babilon | YAHWEH-NISSI
April 7, 2022 / Guest Author
Opsomming: Die gees van antieke Babilon waai sterk deur Irak om 'n antichristelike nuwe wêreldorde hier te vestig. Dit is daarop ingestel om nie net Irak te transformeer nie, maar ook ander lande in die streek én in die wêreld.
Indien só 'n oplossing in dié hoogs plofbare deel van die wêreld slaag, sal dit 'n belangrike deurbraak vir die beplande nuwe wêreldorde van vreedsame naasbestaan en multinasionale samewerking wees. Indien die plan sou misluk en revolusionêre leiers slaag daarin om hulle greep op die olieproduserende Moslemlande te verstewig, kan dit tot 'n nuwe vlaag van godsdienstige radikalisme lei en die begin van 'n derde wêreldoorlog wees. Daar is dus veel op die spel om Irak te laat werk.
Die Rooms-Katolieke Kerk werk ook hartlik saam om die Babiloniese gees te bevorder. In Oktober 2003 het afgevaardigdes 'n intergeloofskongres wat deur die Rooms-Katolieke Kerk in samewerking met die Verenigde Nasies gereël is, in Fatima, Portugal, bygewoon. Hierdie heiligdom wat ter ere van moeder Maria opgerig is, gaan nou in 'n sentrum omskep word waar aanhangers van alle godsdienste hulle gode kan vereer.
Die direkteur van hierdie heiligdom, Luciano Guerra, het aan die Hindoe-, Moslem-, Boeddhistiese, Joodse en Christen-afgevaardigdes, asook voorvaderaanbidders uit Afrika, gesê dat Fatima ten goede vir almal van hulle gaan verander. Hy het gesê: "Die toekoms van Fatima, asook die verering van God en sy moeder by hierdie heiligdom, moet omskep word in 'n plek waar alle godsdienste kan meng. Die intergeloofsdialoog in Portugal, en ook in die Roomse Kerk, is nog in 'n vroeë stadium, maar Fatima sal help om die weg na die nuwe benadering van universalistiese aanbidding te baan."
Een van die sprekers op die kongres wat in Fatima gehou is, was die Jesuïtiese teoloog, Jacques Dupuis. Hy het baie sterk daarop gestaan dat alle gelowe moet verenig: "Die godsdiens van die toekoms sal 'n samevloeiing van alle gelowe onder die leiding van 'n kosmiese Christus wees, wat aan almal se behoeftes sal voldoen. Die verskillende godsdienste in die wêreld is deel van God se plan vir die mensdom, daarom werk die Heilige Gees deur die geskrifte van die Boeddhiste, Hindoes, ander nie-Christelike gelowe én die Christendom… Die universele aard van God se koninkryk laat dit toe, daarom is die intergeloofsbeweging niks meer as 'n diverse vorm van deelgenootskap in dieselfde verborgenheid van die goddelike verlossingsplan nie. Uiteindelik sal dit van die Christen 'n beter Christen en van die Hindoe 'n beter Hindoe maak."
"As Christus nie opgewek is nie, dan is julle geloof nutteloos, dan is julle nog in julle sondes; dan is ook die wat in Christus ontslaap het, verlore… Maar nou, Christus is opgewek uit die dode; Hy het die eersteling geword van die wat ontslaap het. Want aangesien die dood deur 'n mens is, is die opstanding van die dode ook deur 'n mens. Want soos hulle almal in Adam sterwe, so sal hulle ook almal in Christus lewend gemaak word… Die laaste vyand wat vernietig word, is die dood" (1 Kor. 15:17-26).
Ananias en Saffira, Babiloniese sameswering, grootskaalse verval, kompromiemakers, leuenaars, multigodsdienstige denke, twyfelaars soos Thomas, valse gelowe, verraaiers soos Judas Iskariot